CELEX: 62017TA0467
Language: hu
Date: 2019-09-20 00:00:00
Title: T-467/17. sz. ügy: A Törvényszék 2019. szeptember 20-i ítélete – Barata kontra Parlament („Megsemmisítés iránti kereset – Közszolgálat – Szerződéses alkalmazottak felvételével kapcsolatos kiválasztási eljárás – Felvétel – EP/CAST/S/16/2016 pályázati felhívás – Gépjárművezetők – Adatbázis létrehozását követően szervezett gyakorlati és elméleti tesztek – Az elméleti teszt sikertelensége – A pályázati felhívás és az adatbázisok megsemmisítése – A jogvita tárgyának megszűnése – Az eljáráshoz fűződő érdek fennmaradása – Részleges okafogyottság – Részleges elfogadhatatlanság”)

2.12.2019   
            
            
               HU
            
            
               Az Európai Unió Hivatalos Lapja
            
            
               C 406/21
            
         
      A Törvényszék 2019. szeptember 20-i ítélete – Barata kontra Parlament
      (T-467/17. sz. ügy) (1)
      
      („Megsemmisítés iránti kereset - Közszolgálat - Szerződéses alkalmazottak felvételével kapcsolatos kiválasztási eljárás - Felvétel - EP/CAST/S/16/2016 pályázati felhívás - Gépjárművezetők - Adatbázis létrehozását követően szervezett gyakorlati és elméleti tesztek - Az elméleti teszt sikertelensége - A pályázati felhívás és az adatbázisok megsemmisítése - A jogvita tárgyának megszűnése - Az eljáráshoz fűződő érdek fennmaradása - Részleges okafogyottság - Részleges elfogadhatatlanság”)
      (2019/C 406/28)
      Az eljárás nyelve: angol
      
         Felek
      
      
         Felperes: Carlos Manuel Henriques Barata (Lisszabon, Portugália) (képviselők: G. Pandey, D. Rovetta és V. Villante ügyvédek)
      
         Alperes: Európai Parlament (képviselők: J. Steele, I. Terwinghe és M. Windisch meghatalmazottak)
      
         Az ügy tárgya
      
      Az EUMSZ 270. cikk alapján benyújtott kérelem, amely a Parlament által gépjárművezetők felvétele céljából kiírt, EP/CAST/S/16/2016 pályázati felhívás és az e kiválasztási eljárás keretében a Parlament által elfogadott több jogi aktus megsemmisítésére irányul, köztük különösen a felperest arról tájékoztató 2016. október 26-i határozat megsemmisítésére, hogy nem szerepel a gépjárművezetői állásra kiválasztott pályázók között, valamint az említett határozattal szemben a felperes által benyújtott panaszt elutasító 2017. április 25-i határozat megsemmisítésére.
      
         Az ítélet rendelkező része
      
      
                  1)
               
               
                  
                     Az EP/CAST/S/16/2016 pályázati felhívás, a Carlos Manuel Henriques Baratát arról tájékoztató határozat, hogy nem szerepel a gépjárművezetői állásra kiválasztott pályázók között, valamint az utóbbi határozattal szemben a C. M. H. Barata által benyújtott panaszt elutasító 2017. április 25-i határozat megsemmisítése iránti kérelemről már nem szükséges határozni.
                  
               
            
                  2)
               
               
                  
                     Az annak megállapítására irányuló kérelemről, hogy az EP/CAST/S/16/2016 pályázati felhívás nem alkalmazandó C. M. H. Baratára, ugyancsak nem szükséges határozni.
                  
               
            
                  3)
               
               
                  
                     A Törvényszék a keresetet az ezt meghaladó részében elutasítja.
                  
               
            
                  4)
               
               
                  
                     Az Európai Parlament maga viseli saját költségeit, valamint köteles viselni a C. M. H. Barata részéről felmerült költségeket.
                  
               
            
         (1)  HL C 347., 2017.10.16.